බාලා තම්පෝ සහෝදරයා

පෞද්ගලික තොරතුරු 
නම  බාලේන්ද්‍ර පිලිප්ස් තම්පෝ හෙවත් බාලා තම්පෝ උපන් දිනය 1922 මැයි 23 දින මීගමුවේමවගේ නම බියටි‍්‍රස් තංගම්මා  සේවරිමුත්තුයපියාගේ නම ෆරැන්සිස් තම්පෝ පිලිප්ස්යබිරිදගේ නමමේ වික්‍රමසුරිය සහෝදරිය වෘත්තීය අධිනීතිඥවරයෙකි වෘත්තීය සමිතිය ලංකා වෙළද කාර්මික සහ පොදු සේවක සංගමය විපත 2014 සැප්තැම්බර් 01 

 පෞද්ගලික තොරතුරු 
1922 මැයි 23 දින මීගමුවේදී උපත ලද බාලේන්ද්‍ර පිලිප්ස් තම්පෝ හෙවත් බාලා තම්පෝ සහෝදරයා ගේ පියා යාපනයේ වැවිලිකරුවකුවූ  පසුකාලීනව ඉන්දියාවේ එවකට තිබු බි‍්‍රතාන්‍ය රජයේ සූරාබදු නිලධාරියෙකු ලෙස සේවය කල ෆරැන්සිස් තම්පෝ පිලිප්ස්ය. ඔහුගේ මව කොළඹ  ප‍්‍රධාන තැපැල් කාර්යාලයේ ප‍්‍රධාන තැපැල් ස්ථානාධිපතිවරයෙකු වූ මුඞ්ලියර් ඒ. ජී. සේවරිමුත්තු මහතාගේ දියණියක වූ බියටි‍්‍රස් තංගම්මා  සේවරිමුත්තුය. ඇය ඉන්දීය නිදහස් අරගලයට සහ එහි  නායකයින්වූ  නේරුට සහ ගාන්ධිට බෙහෙවින්ම ගරු කරන්නියක් වීම නිසා බාලා සහෝදරයාටද සමාජ අසාධාරණය සහ එයට එරෙහිව අරගල කිරීමේ ආභාෂය ලමා වියේදීම ලැබුණි. 
alt=බාලේන්ද්‍ර පිලිප්ස් තම්පෝ හෙවත් බාලා තම්පෝ සහෝදරයා|දාරය|වම|thumb|බාලේන්ද්‍ර පිලිප්ස් තම්පෝ හෙවත් බාලා තම්පෝ සහෝදරයා

 අධ්‍යාපනය 
බාලා සහෝදරයාට වයස අවුරුදු 8 දී පියා ඉන්දියාවේ රැකියාවට ගිය බැවින් මැඩ‍්‍රාස්හි බිෂොප් කොට්න් විද්‍යාලයට ඇතුලත්ව ප‍්‍රාථමික අධ්‍යාපනය ලැබීය.

1934 ඔහුගේ මව ස්ථිර පදිංචිය සඳහා නැවත ලංකාවට පැමිණි බැවින් ඔහු කොළඹ රාජකීය විදුහලට ඇතුලත් කරන ලදී.

1939 ජ්‍යේෂ්ඨ පාඨශාලෘ විභාගය සමත්වූ බාලා සහෝදරයා ලංකා විශ්ව විද්‍යාලයට ඇතුලත්ව විද්‍යාවේදී උපාධිය හදාරන අතර එංගලන්තයේ කේම්බි‍්‍රජ් විශ්ව විද්‍යාලයේ ශිෂ්‍යභාවයද ලබාගන්නා ලදී.

1943 උද්භිද විද්‍යාව සම්බන්ධව ගෞරව උපාධියක් ලද බාලා සහෝදරයා ලන්ඩන් කේම්බි‍්‍රජ් විද්‍යාලයෙන්ද බාහිර උපාධිය ලැබීය.

1950 මහා මණ්ඩලයේ අනුමැතිය ලබාගෙන නීති විද්‍යාලයට ඇතුලත්වූ  බාලා සහොදරයා 1956 නීතිඥවරයෙකු ලෙස    දිවුරුම් දෙන ලදී. පසුව ඔහු කම්කරු නීති සඳහා පමනක් නොව මානව අයිතීන් සහ අපරාධ නීති සම්බන්ධව අධිනීතිඥවරයෙකු වීය. 

 ජීවිතය 
alt= තම්පෝ සහෝදරයා තරුණ කාලයේදී |thumb|තම්පෝ සහෝදරයා තරුණ කාලයේදී 

1944 බාලා සහෝදරයා පේරාදෙනිය කෘෂිකර්ම විද්‍යාලයේ උද්භිද විද්‍යාව සහ උද්‍යාන විද්‍යාව සම්බන්ධව කථිකාචාර්යවරයකු  ලෙස රැකියාව ලැබීය.

1950 පෙර පාසැල් ගුරුවරියකවූ නැන්සි කොතලාවල සමග විවාහවූ ඔහු දරුවන් දෙදෙනෙකුගේ පියෙකි . කම්කරු පංතියේ සුභසිද්ධිය වෙනුවෙන් සිය කාලයත් ශ‍්‍රමයත් මුළුමනින්ම කැපකිරීම හේතුවෙන් පවුලේ කටයුතු අතපසුවීම නිසා 1957 එම විවාහයෙන් වෙන්වීමට සිදුවීය. 

 බාලා සහ මේ 

1995 ආඝාත තත්වයක් ඇතිවී එක්තැන්වන තුරුම සීඑම්යූ සංගමය වෙනුවෙන් ඉමහත්වූ කාර්භාරයක් ඉටුකල ඇය 1998 දෙසැම්බර් 15 දින මියගියාය. 

1966  එවකට සීඑම්යූ සංගමයේ උප  ලේකම් ලෙස කටයුතු  කල මේ  වික‍්‍රමසූරිය  සහෝදරිය සමග ඔහු නැවත විවාහ  වීය. බාලා සහෝදරයාගේ ජීවිතයේත් ඔහුගේ සටන්  වලත් සක‍්‍රීය  කොටස් කාරියක වී  සිටි ඇය   සීඑම්යූ   සංගමය  ගොඩනැගීමට ඉමහත් දායකත්වයක් ලබාදුනි.

alt=දේශපාලනය|thumb|දේශපාලනය

 දේශපාලනය 

 බාලා සහෝදරයා වාමාංශිකයෙකි. එමෙන්ම ඔහු ට්‍රොට්ස්කිවාදියෙකි. ඔහුගේ වාමාංශික දේශපාලන ගමන ඇරඹෙන්නේ පාසැල් වියේදීමය.
 ඔහු කොළඹ රාජකීය විද්‍යාලයේ ඉගෙනුම ලබන අවධියේදී එකල  ලංකාවේ වාමාංශික ව්‍යාපාරයේ ප‍්‍රභල නායිකාවක් වූ විවියන් ගුණවර්ධන ගේ බාල සොහොයුරු ඩැනිස්ටර් ගුණතිලක මුණගැසීම නිසා ඔහු මාර්ගයෙන් 1935 ලංකා සම සමාජ පක්‍ෂය මෙහෙයවූ සූරියමල් ව්‍යාපාරයට සම්බන්ධ වීමට හැකිවීය. එය ඔහුගේ වාමාංශික දේශපාලන ගමනේ ආරම්භයයි.
 1941 ඔහු විශ්ව විද්‍යාල අධ්‍යාපනය ලබන අවධියේ 2 වන ලෝක යුද්ධය ආරම්භවූ බැවින් ඩිකී ආටිගල මාර්ගයෙන් යුධ විරෝධී ලංකා සම සමාජ පක්‍ෂයට සම්බන්ධ වීය. ඩිකී සමගින් ලසසපයේ විශේෂ ඒකකයට ඇතුලත් කරන ලද බාලා සහෝදරයා එවකට බෝගම්බර බන්ධනාගාරයේ සිරගතකර සිටි ඇන් ඇම්  සහ කොල්වින් සහෝදරවරුන් එයින් මුදාගැනීමේ මෙහෙයුමට යොදවන ලදී. 
 alt=දේශපාලනය|වම|thumb|දේශපාලනය1942 ජපනුන් බෝම්බ දමන විට කුරුප්පු නැමැත්තෙකු සමග බාලා    සහෝදරයා එම රහසිගත පණිවුඩය ඇන් ඇම් ට සහ කොල්වින් ට දැනුම්දී ඔවුන් සිරගෙදරින් පැන ආ පසු ඉන්දියාවට යනතුරු රහසිගතව අනුරාධපුරයේ රඳවා තබා ගැනීමද බාලා සහෝදරයා විසින්ම කරන ලදී.
 අනතුරුව කොළඹ පැමිණි බාලා සහෝදරයා යුද විරෝධී පත‍්‍රිකා බි‍්‍රතාන්‍ය සෙබලූන් අතර බෙදාදීමටද යොදවන ලදී. බාලා සහෝදරයාගේ නොපසුබට උත්සාහය දැඩි කැපවීම සහ ධෛර්යය  මෙවන් දුෂ්කර කටයුතු සඳහා පක්‍ෂය විසින් ඔහුවම තෝරා ගැනීමට හේතුවීය. 
 බාලා සහෝදරයා කෘෂිකර්ම විද්‍යාලයේ රැකියාව කරන අතරතුර රහසිගතව ඔහු රජයේ ලිපිකරු සේවා සංගමයේ සාමාජිකයින්හට වාමාංශික දේශපාලනය සම්බන්ධව දේශන පැවැත්වීය.
 1947 මැයි 31 වනදා සිට ජූනි 09 වනදා දක්වා පැවති රජයේ සේවකයින්ට පූර්ණ වෘත්තීය සමිති සහ දේශපාලන අයිතිවාසිකම් දිය යුතුය යන ඉල්ලීම මුල්කරගත් රජයේ ලිපිකරු සේවක සංගමයේ වැඩවර්ජනයට සහභාගිවීම නිසා බාලා සහෝදරයා රජයේ සේවයෙන් නෙරපනු ලැබීය.
 1960 පාරිමේන්තු මැතිවරණයට ලංකා සම සමාජ පක්‍ෂයෙන් යතුර ලකුණින්, මැද කොළඹ ආසනයට, රණසිංහ ප්‍රේමදාස සහ පීටර්  කේනමන් වැනි  එවකට ප‍්‍රභල දේශපාලනඥයින් සමග තරඟකල බාලා සහෝදරයා ඡුන්ද 22,228 ක් ලබාගෙන 4 වන ස්ථානයට පත්වීය.
 1964 සිරිමාවෝ බණ්ඩාරනායක ආණ්ඩුව සමග හවුල් ආණ්ඩුවක් සැදීමට ලංකා සම සමාජ පක්‍ෂය එකඟවීම නිසා එයට විරුද්ධවූ එවකට බුලත්සිංහල මන්ත‍්‍රි එඞ්මන් සමරක්කොඩි සහ මොරටුව මන්ත‍්‍රී මෙරිල් ප‍්‍රනාන්දු ඇතුලූ 14 දෙනෙකු සමග ලසසපයෙන් ඉවත්ව ලංකා සම සමාජ   ( විප්ලවවාදී ) පක්‍ෂය පිහිටුවන ලදී. එවකට ලසසපයට හිමිව තිබූ හතරවන ජාත්‍යන්තරයේ ශ‍්‍රී ලංකා නියෝජනයද ලසසප ( විප්ලවවාදී ) පක්‍ෂයට හිමිවීය. 
 1970 පක්‍ෂයේ නම විප්ලවීය මාක්ස්වාදී පක්‍ෂය යනුවෙන් වෙනස් කරන ලදී

 සීඑම්යූ  සමග 
alt=බාලා සහෝදරයා CMU මැයි දින පෙළපාලියේදී|වම|thumb|220x220පික්|බාලා සහෝදරයා CMU මැයි දින පෙළපාලියේදී
1947 සැප්තැම්බර් මහ මැතිවරණයෙන් පසු එක්සත් ජාතික පක්‍ෂයේ ඇමතිධූරයක් ලබාගැනීම හේතුවෙන්, එවකට සීඑම්යූ සංගමයේ සභාපතිධූරය දැරූ,  සීඑම්යූ සංගමයේ  නිර්මාතෘ,  කම්කරු නායක ඒ. ඊ.ගුණසිංහ මහතා කෙරෙහි සීඑම්යූ සංගමයේ සාමාජිකයින් දැඩිලෙස කලකිරී සිටීයේය. ඒ හේතුවෙන් එවකට සීඑම්යූව තුල ප‍්‍රභල තත්වයක සිටි ඛනිජතෙල් සමාගම් ශාඛාවන්ගේ ඉල්ලීම පරිදි බාලා සහෝදරයා සීඑම්යූ  ප‍්‍රධාන ලේකම්  ධූරය සඳහා 1948 ජනවාරි 08 දිනැතිව අයදුම් පතක් ඉදිරිපත් කරන ලදී.

1947  නොවැම්බර්  08 වන දින පැවැත්වූ  19  වන වාර්ෂික  මහා  සභා රැස්වීමේදී ඒ. ඊ. ගුණසිංහ මහතා සභාපති ධූරයෙන් ඉවත්වූ බැවින් ෆෝබ්ස් ඇන්ඞ් වෝකර්ස් සමාගමේ ලිපිකරුවෙකුවූ ජේ. වී. සී. හොල්සිංගර් මහතා සභාපති ධූරයට පත්වීය.1947 දෙසැම්බර් 19 දින පැවැත්වූ මහා සභා රැස්වීමේදී සම්මත කරන ලද නව ව්‍යවස්ථාව යටතේ සංගමයේ කටයුතු සඳහා පූර්ණකාලීනව සේවය කිරීම සඳහා ප‍්‍රධාන ලේකම්වරයෙකු පත් කිරීමට තීරණය කරන ලදී. 1948 පෙබරවාරි 01 දින සිට මාසයකට රු.250/- ක වැටුපකට බාලා සහෝදරයා සීඑම්යූ සංගමයේ ප‍්‍රථම ප‍්‍රධාන ලේකම්වරයා වශයෙන් පත්කර ගන්නා ලදී. 

සංගමයේ කටයුතු ප‍්‍රජාතන්ත‍්‍රවාදීව සැලසුම්ගත නිසිමගකට යොමුකල බාලා සහෝදරයා 

 එම වසරේදීම මහා මණ්ඩලය ආරම්භ කිරීම, 
 1948 සැප්තැම්බර් මාසයේදී සීඑම්යූ ප‍්‍රථම පුවත්පත වන ”යූනියනිස්ට්” මාසික පුවත්පත ආරම්භ කිරීම,
 1948 දෙසැම්බර් 11 දින පැවැත්වූ 20 වන වාර්ෂික මහා සභා රැස්වීමේදී
 එතෙක් ව්‍යවස්ථාවේ පැවති ” සාමාජිකත්වය ලිපිකරුවන්ට පමණයි ” යන 
 වගන්තිය වෙනස් කරමින් සුළු සේවකයින්ටද සාමාජිකත්වය ලබාගතහැකි ලෙස  ව්‍යවස්ථාව  වෙනස්  කිරීම, සහ  අරගල  අරමුදල  පිහිටුවීම   

alt= CMU සංගමය |thumb|CMU සංගමය 
වැනි ප‍්‍රජාතන්ත‍්‍රවාදී ස්වාධීන වෘත්තීය සමිතියකට අවශ්‍ය මූලික අඩිතාලම දැමීය.

එවකට  ලිපිකරුවන් 300 දෙකෙුගෙන් පමණ සමන්විතවූ සංගමයේ සාමාජිකත්වය බාලා සහෝදරයාගේ නායකත්වය තුල ලිපිකරුවන් මෙන්ම කය වෙහෙසා වැඩකරන කම්කරුවන් සහ සුළු සේවකයින්ගෙන්ද සමන්විත 30000 කට අධික සාමාජික සංඛ්‍යවක් සිටින බහුතර කම්කරු      සංවිධානයක් බවට පත්වූයේ ඔහුගේ දැඩි කැපවීම සහ උත්සාහයේ ප‍්‍රතිථලයක් වශයෙනි.

1949 මාර්තු 05 දින බාලා සහෝදරයාගේ නායකත්වයෙන් ඇරඹි සීඑම්යූ ප‍්‍රථම වැඩවර්ජනයවූ ප්ලාටේ සමාගමේ සේවකයින් 55 දෙනෙකු විසින් කරන ලද දින 149 ක වැඩවර්ජනය ජයග‍්‍රහණය කිරීමෙන් ප්ලාටේ වැඩවර්ජනය ඉතිහාසයේ ප‍්‍රථම වරට සේවකයින් වෙනුවෙන් අර්ථසාධක අරමුදලක් ඇතිකිරීම, ( සමාගමෙන් 5% සහ සේවකයින්ගෙන් 2.5% ලෙස පසුවූ සේවා කාලයටද බලපාන පරිදි ) සහ සේවයෙන් අස් කිරීමේදී වන්දි ගෙවීම ආදිය එම වැඩවර්ජනයෙන් ලද සුවිශේෂී ජයග‍්‍රණන වේ.

1955  පැවැත්වූ  27  වන  වාර්ෂික  මහා  සභා  රැස්වීමේදී  ගන්නා  ලද 

තීරනයක් අනුව එවකට සේව්‍ය සම්මේලනයට ඉදිරිපත් කර තිබූ වැටුප් වැඩිකිරීම, වඩා හොඳ සේවා කොන්දේසි ලබා ගැනීම සහ ආරවුල් විසඳීමේ ක‍්‍රමවේදයක් ඇති කිරීම ආදී ඉල්ලීම් සඳහා යහපත් ප‍්‍රතිචාරයක් සේව්‍ය සම්මේලනය වෙතින් නොලැබුනු බැවින් සේව්‍ය සම්මේලනයට අයත් සමාගම්වල ශාඛා 44  ක 11,000 ක් පමණවූ සේවකයින් 1956 මාර්තු 05 වනදින වැඩවර්ජනය කිරීමෙන් රටේ සමස්ථ ආනයන අපනයන කටයුතු සියල්ල ඇනහිටීම නිසා රජයට ඇතිවූ බලපෑම හේතුවෙන් රජයෙන් පනවනු ලැබූ කනකරත්න ප‍්‍රධානය මගින් ඉතිහාසයේ පලමු වරට වෙළඳ සේවකයින්  සඳහා ප‍්‍රමිතිගතකල සේවා කොන්දේසි රැසක් ලබාගැනීමට හැකිවීය. මෙමගින්  වැඩකරන ජනතාවගේ ශුභ සාධනය සඳහාත් සේවා අයිතිවාසිකම් දිනා ගැනීම සඳහාත් තම සාමාජිකත්වයට නිවැරදි අව්‍යාජ නායකත්වයක් සහ මෙහෙයවීමක් ලබාදීමට බාලා සහෝදරයාට ඇති හැකියාව මැනවින් පිළිබිඹුවේ.
alt= EFC - CMU සාමුහික ගිවිසුම අත්සන් කිරීම |thumb|EFC - CMU සාමුහික ගිවිසුම අත්සන් කිරීම 
1959 ඉතිහාසයේ ප‍්‍රථම වරට සේව්‍ය සම්මේලනයේ සාමාජිකත්වය දරන සමාගම් 59 ක් සීඑම්යූ සංගමය සමග එකම සාමූහික ගිවිසුමක් අත්සන් කිරීම මගින් සාමාජිකයින් දසදහස් ගනනකට ප‍්‍රමිතිගතකල වැටුප් සහ 

සේවා කොන්දේසි ලබාගැනීමට හැකිවීය. එම ඓතිහාසික ෑත්‍ක්‍රැක්‍ඵඹ  සාමූහික ගිවිසුම ඉන්පසුව වෙනත් වෘත්තීය සමිති පවා අත්සන් කල සාමූහික ගිවිසුම් වලට ආදර්ශයක් වීය. මෙමගින් කම්කරු අයිතීන් ප‍්‍රවර්ධනය කිරීම කෙරෙහි බාලා සහෝදරයාගේ ඇති කැපවීමත් ස්ථිරසාර භාවයත් පිළිබිඹුවේ.

 1957 මුසාජීස් වැඩ වර්ජනය, සහ ටයිම්ස් ඔෆ් සිලෝන් පිටමං කිරීම,
 1958 විශේෂ ජිවනාධාර දීමනාවක් ඉල්ලා කල වරාය වැඩවර්ජනය,
 1959 මහජන ආරක්‍ෂක ( සංශෝධන) පනතට විරුද්ධව කරන ලද වැඩවර්ජනය සහ අතිකාල කිරීමට විරුද්ධව සහ සමාගම විසින් කරන විනය විරෝධී සහ    විෂමාචාරී ක‍්‍රියා වලට විරෝධය පෑම සඳහා කල ලේක් හවුස් වැඩවර්ජනය
 1961 වැටුප් වැඩිකර ගැනීම වෙනුවෙන් වරාය ශාඛාව ගෙනගිය දින 58 ක වැඩ වර්ජනය , 
 1961 බාලා සහෝදරයා කල යෝජනාවක්  නිසා  ෑත්‍ක්‍රැක්‍ඵඹ         සාමූහික ගිවිසුම සංශෝධනයේදී එයට ජිවන අංක දීමනාව ඇතුලත් කර ගැනීමට හැකිවීම 
 1964 ඉල්ලීම් 21 වෙනුවෙන් වෘත්තීය සමිති 12 සමග ඒකාබද්ධව  දින 70 ක මහා වරාය වැඩ වර්ජනය සහ මාස 4 ක කාලයක් බහුතරයක්වූ කාන්තාවන් විසින් ගෙනගිය වෙලෝනා වැඩවර්ජනය
 1965 ප‍්‍රසාද දීමනා වැඩිකර ගැනීම සඳහා බෲක්බොන්ඞ් ශාඛාව ගෙනගිය දින 82 ක වැඩවර්ජනය සහ ප‍්‍රසාද දීමනා වැඩිකර ගැනීම සඳහාම  බ‍්‍රවුන්ස් ශාඛාව ගෙනගිය දින 80 ක වැඩ වර්ජනය
 1966 ශ‍්‍රී ලංකා ගුවන් විදුලි සංස්ථා ශාඛාව ගෙනගිය  වැඩ වර්ජනය සහ එයට ආධාර පිණිස ”ස්ට‍්‍රයික් බීට්” නමින් පැවැත්වූ සංගීත  ප‍්‍රසංගය සහ ලකී ඉන්ඩස්ටී‍්‍රස් ශාඛාව ගෙනගිය දින 600 වැඩවර්ජනයalt=බාලා තම්පෝ |වම|thumb|බාලා තම්පෝ 
 1975 ලංකා පොහොර සංස්ථාවේ වැඩවර්ජනය සහ දීර්ඝ කාලීන නඩු විභාගයකින් අනතුරුව ”මෑන්පවර් සේවකයින්  සමාගමේ සේවකයින්මයි” යනුවෙන් ලද ඓතිහාසික නඩු තීන්දුව
 1982 යාපනය පරන්තන් රසායනද්‍රව්‍ය කර්මාන්ත ශාලා ශාඛාව විසින් ගෙනගිය මාස 9 ක වැඩ වර්ජනය
 1994 පොලිටෙක්ස් ශාඛාව විසින් ගෙනගිය වැඩවර්ජනය
 1996 කොකා කෝලා ශාඛාවේ වැඩ වර්ජනය 
 1997 පී ඇන්ඞ්  ඕ සමාගමට වරාය විකිණීමට එරෙහිව ගෙනගිය අරගලය 

ආදීය බාලා සහෝදරයා වසර 66 ක කාලයක් සීඑම්යූ සංගමයට ලබාදුන් නිවැරදි සටන්කාමී නායකත්වය හේතුවෙන් ජයග‍්‍රහණය කරනලද අරගල වලින් ස්වල්පයකි. බාලා සහෝදරයාගේ අද්විතීය නායකත්වයත් කැපවීමත් අත්දැකීම් සහ පළපුරුද්දත් නිසා සීඑම්යූ සංගමය පෞද්ගලික අංශයේ වැඩකරන ජනතාව නියෝජනය කරන ප‍්‍රධාන වෘත්තීය සමිතියක් බවට එදා මෙන්ම අදත් පිලිගැනීමට ලක්වී තිබේ .

කම්කරු නායක ඒ. ඊ. ගුණසිංහ මහතා 1928 රෝපනය කල බීජයෙන් හටගත් සීඑම්යූ පැලයට නිසි කලට පොහොර වතුර දමා මහා වෘක්‍ෂයක් බවට පත්කලේ බාලා සහෝදරයාය. එය රැකබලා ගනිමින් ඵල නෙලාගැනීම ඔබගේ යුතුකමක් මෙන්ම වගකීමද වේ.

 කම්කරු පංතිය වෙනුවෙන් 
alt=බාලා තම්පෝ |වම|thumb|බාලා තම්පෝ 
1950 එවකට පැවති ඩඞ්ල් සේනානායක ආණ්ඩුවෙන්, බාලා සහෝදරයා වෙළඳ සේවකයින් වෙනුවෙන් සේවා කොන්දේසි සහ නියමයන් සම්බන්ධ නීති සම්පාදනය කිරීමේ කමිටුවට පත් කරන ලදී. එම කමිටුව පත්කිරීමද 20 වන සීඑම්යූ වාර්ෂික මහා සභා රැස්වීමේදී සම්මත කර ආණ්ඩුවට ඉදිරිපත් කරනලද යෝජනාවකි. එය ඉටුකර ගැනීම සඳහා විචක්‍ෂණභාවය සහ බුද්ධිය භාවිතයෙන් කමිටුව තුල කටයුතු කල ඔහු පිටතදී ඒ සඳහා සටන් මෙහෙයවීය. එහි ප‍්‍රතිථලයක් ලෙස අප රටේ පමණක් නොව ජාත්‍යන්තර ප‍්‍රජාව විසින්ද අගය කරන දිවයිනේ සංවිධානය වූ නොවූ අතිවිශාල සේවක පිරිසකට සහන ලැබෙන සාප්පු සහ කාර්යාල පනත ඇතිකර ගැනීමට හැකිවීය. එය බාලා සහෝදරයාගේ වෘත්තීය සමිති සටන් තුලින් ලබාගත්  සුවිශේෂී ජයග‍්‍රහණයකි.

 1950  සම්මත කරන ලද කාර්මික ආරවුල් පනත 
 1953 සම්මත කරන ලද කොළඹ පාරිභොගිකයින්ගේ මිල දර්ශකය 
 1957 කම්කරු විණිශ්චය සභාව පිහිටුවීම 
 1971 සම්මත කරනලද සේවය අවසන් කිරීමේ පනත 

ආදී  අණපනත්  ඇතිකිරීම   සඳහා   නීතිඥයෙකු   ලෙස  ඔහුගේ  පුළුල්

දැනුමින්ද, වාමාංශිකයෙකු  ලෙස  අවබෝධය  සහ ප‍්‍රඥාව තුලින්ද කටයුතු කල අතර , ඒවා  සම්මත කරගැනීම  සඳහා  සටන් මෙහෙයවීම  මගින්ද බාල සහෝදරයා කම්කරු පංතිය වෙනුවෙන් අතිවිශාල කාර්යභාරයක් සිදුකර ඇත,

 1978 එජාප ආණ්ඩුව විසින් වෘත්තීය සමිති ව්‍යාපාරය දියකර හැරීම පිණිස ගෙනඑනලද සේවක සභා ඇතිකිරීමේ ධවල පත‍්‍රිකාවට විරුද්ධව බාලා සහෝදරයා පෙරමුණ ගනිමින් අනෙකුත් වෘත්තීය සමිති සමග ඒකාබද්ධව ආණ්ඩුවට විරුද්ධව දිගින් දිගටම උද්ඝෝෂණය කිරීමත් ජාත්‍යන්තර සංවිධාන විශේෂයෙන් ස්වීඩනයේ වෘත්තීය සමිති මගින් බලපෑම් කිරීමත් හේතුවෙන් ජේආර් ආණ්ඩුව විසින් එය හකුලා ගන්නා ලදී.
 1990 පාර්ලිමේන්තුවේ සම්මත කිරීමට ඉදිරිපත්කල කර්මාන්ත ප‍්‍රවර්ධන පනතේ විධිවිධාන අනුව වැඩකරන ජනතාවගේ  දින 5 වැඩ සතිය අවලංගු කිරීම සඳහා ආණ්ඩුව උත්සාහ කරනවිට බාලා සහෝදරයා එයට එරෙහිව වෙනත් වෘත්තීය සමිති සමග එක්වී සටන් කල බැවින් වැඩකරන ජනතාවගේ දින 5 වැඩ සතිය රැක ගැනීමට හැකිවීය.
 1991 සිම්කා ගාමන්ට් සීඑම්යූ ශාඛාව වැටුප් සංශෝධන සහ සේවා   කොන්දේසි වෙනුවෙන් කරන ලද වැඩවර්ජනයේදී එවකට පැවති හදිසි නීතිය යටතේ 1989 ඇතිකරන ලද අත්‍යාවශ්‍ය සේවා රෙගුලාසි පනත යටතේ වැඩවර්ජනය කල 236 ක් වූ කාන්තා සේවිකාවන් සේවයෙන්  අස්කිරීම සම්බන්ධයෙන් බාලා සහෝදරයා ජාත්‍යන්තර කම්කරු සංවිධානයට දැනුම්දී කටයුතු කිරීම හේතුවෙන් අපනයන ක්‍ෂේත‍්‍රයේ සේවකයින් සඳහා අහෝසිකර තිබූ වැඩ වර්ජනය කිරීමේ අයිතිය අතීතයටද බලපාන පරිදි ඉවත්කර ගැනීමට හැකිවීය. 
 1994 බාලා සහෝදරයාගේ ප‍්‍රමුඛත්වයෙන් සකස් කරන ලද වැඩකරන ජනතාවට අභිමානවත් පුරවැසියන් ලෙස ජීවත් වීමට අවශ්‍ය සියලූ කරුණු අඩංගු ජාතික කම්කරු ප‍්‍රඥප්තිය එවකට පැවති පොදු පෙරමුණු ආණ්ඩුව පිලිගත් නමුත් හාම්පුතුන්ගේ සහ ලෝක බැංකුවේ විරෝධතා හේතුවෙන් මේ වනතුරුත් සම්මත කරගැනීමට නොහැකිවී ඇත. එය ක‍්‍රියාත්මක කරවා ගැනීම සඳහා බාලා සහෝදරයා පැවති රජයන්ට දිගින් දිගටම බලපෑම් කරන ලදී.
 1995 ජාතික කම්කරු ප‍්‍රඥප්තිය එලිදැක්වූ දිනයේ  වැඩකරන ජනතාව වෙනුවෙන් සිදුකරන ලද අතිමහත්වූ කාර්භාරය ඇගයීම වෙනුවෙන් රජය විසින්  බාලා සහෝදරයාට සම්මානයක් ප‍්‍රදානය කලද ඔහු එය නිහතමානීව ප‍්‍රතික්‍ෂේප කරන ලදී. 

මෙලෙස සටහන් කරනු ලැබූයේ බලා සහෝදරයා සමස්ථ වැඩකරන ජනතාවගේ සුභසිද්ධිය පිණිස ඉටුකරනලද සේවයෙන් ප‍්‍රධානවූ කාර්යයන් කීපයක් පමණි.

 පොදු ජනතාව වෙනුවෙන් 

 1947 මහා වැඩ වර්ජනයට සහයෝගය දීම, 

 1953 හර්තාලයට සහයෝගය දීම, 

 alt=එප්පවෙලා සටන |වම|thumb|එප්පවෙල සටන ඉන්දීය කම්කරුවන්ට අඩු සැලකිලි දැක්වීමට විරෝධය පෑම, 
 1959 මහජන ආරක්‍ෂක ( සංශෝධන * පනතට විරෝධය පෑම,
 1971 අපේ‍්‍රල් මර්ධනයට එරෙහිව   විරෝධය පෑම, 
 1971 අපේ‍්‍රල් කැරැල්ල මෙහෙයවීම සමබන්ධයෙන් සිරගතකර සිටි රෝහන විජෙවීර ඇතුළු ජවිපෙ නායකයින් සියලූම දෙනා වෙනුවෙන් නොමිලයේ පෙනීසිටිමින් ඔවුන් නිදහස් කරගැනීම, 
 1971 අපේ‍්‍රල් කැරුල්ල සමයේ සිදුවූ පේ‍්‍රමවතී මනම්පේර් ඝාතනය ගැන එව්බරි සාමි සහ ප‍්‍රින්ස් ගුණසේකර සමග  පෞද්ගලිකව විමර්ශනය කර අපරාධකරුවන් අධිකරණය හමුවට පැමිණවීමට කටයුතු කිරීම.
 1972 බඩුමිල ඉහල යෑමට එරෙහිව සංවිධානය කරන ලද දීප ව්‍යාප්ත ආහාර වර්ජනය, 
 1980 ජූලි වර්ජකයින් යලි සේවයේ පිහිටුවන ලෙස ඉල්ලා සිටීම, 
 මනම්පේරි ඝාතනය විමර්ශණය
 විධායක ජනාධිපතිධූරය අහෝසි කරන ලෙස ඉල්ලා උද්ඝෝෂණය කිරීම,
 උතුරු නැගෙනහිර දෙමළ භාෂාව කතාකරන ජනතාවගේ ස්වයං තීරණ ගැනීමේ අයිතිය වෙනුවෙන් පෙනීසිටීම,   
 විදුලි බිල වැඩිකිරීමට විරුද්ධව වැඩ නැවැත්මක් කිරීම, 
 alt=බාලා තම්පෝ |thumb|බාලා තම්පෝ එප්පාවල පොස්පේට් නිධිය විදේශීය සමාගමකට විකිනීමට එරෙහිව ගොවි සංවිධාන සමග එකතුවී උද්ඝෝෂණය කිරීම, 

ආදි  පොදු මහජනතාවට වඩාත් යහපත් දිවිපෙවෙතක් ඇතිකරගැනීම උදෙසා කල දුෂ්කර නමුත් සාර්ථක සටන් තුලින් ඔවුන්ගේ  ප‍්‍රජාතන්ත‍්‍රික සහ මානුෂික අයිතීන් තහවුරු කිරීම වෙනුවෙන් බාලා සහෝදරයා සිය ජීවිත කාලය පුරාවට කටයුතු කර ඇත.  

 විපත 
2014 සැප්තැම්බර් මස 01 දින කම්කරු පන්තියට විශාල හිඩැසක් තබමින් බාලා සහෝදරයා සිය කම්කරු සේවය නිම කොට මෙලොවින් සමුගත්හ.

සටහන 

සිඑම්යු අනුර කුමාර රත්නායක සහෝදරයා 
__INDEX__
__NEWSECTIONLINK__